In nomine Dominj amen. Anno [a] natiuitate Eiusdem mcdxxix, jndiccione septima, mensis Augusti die septima, hora prima(rum) uel quasi, jn sacristia parrochialis ecclesie sancti Olauj Reualiensis, pontificatus sanctissimj in Christo patris et dominj nostri, dominj Martinj, diuina prouidencia pape quinti, anno duodecimo, jn mej notarij publici et testium infrascriptorum presencia personaliter constituti, honorabiles et circumspecti viri, dominj Remigius Gislonis et Henricus Geblini, canonici ecclesie Aboensis, nomine reuerendi in Christo patris et dominj, dominj Magni episcopi, necnon venerabilis capituli ecclesie Aboensis, predicto et eorum nominibus quasdam patentes litteras seu quedam priuilegia regia, eisdem dominis nouiter et in mei notarij infrascripti presencia per circumspectos viros Tidhekinum de Oesten et Henricum Grwel, ciuitatis Reualiensis ciues, ex parte venerabilium dominorum abbatis, fratrum et conuentus de Padis, ordinis Cisterciensis, Reualiensis dyocesis, presentata, quorum tenores inferius de verbo ad verbum describuntur, in manibus suis tenentes in medium produxerunt, exhibuerunt et ostenderunt ac sigilla eorundem certis ex causis, animos eorum ad hoc mouentibus, per me notarium testesque infrascriptos specialiter videri, litteras easdem de verbo ad verbum per me ad maiorem rej geste certitudinem transsumj et in formam publicam redigi cum prefatorum sigillorum descripcione vnanimiter pecierunt, quarum litterarum prima sana, integra, illesa, non viciata, non cancellata, nec in aliqua suj parte suspecta, sed omni prorsus vicio et suspicione caren(te)s illustris principis, videlicet dominj Magnj regis infrascripti extitit sigillo sigilla[ta] cum pressula pergameni magno et rotundo appendente, jn quo quidem sigillo desculpta erat cum cymboriis pulchris, vt apparuit, ab anteriori eius parte ymago quasi regis in maiestatis solio residentis, jn dextera manv pomum et supra pomum crvcem tenentis, et in sinistra manv ceptrvm et circa ceptrvm quasi in eadem altitudine a latere clipeum habebat paruum, in quo forma leonis apparuit, cui[u]s sigilli latere circumferenciales ducte erant in hunc modum: Sigillum Magni Dei gracia Sweuorum Gothorum et Norwegie regis. In posteriori vero parte siue a tergo eiusdem sigilli desculptus erat clipeus, jn cuius medio forma leonis, vt apparuit, videbatur, tribus barris distincti, cum litteris circumferencialibus ductis post crvcem in hunc modum: Clipeus Magni, Dei gracia Sweuorum Gothorumque regis illustris. Tenores vero litterarum, de quibus supra fit mencio, de verbo ad verbum inferius describuntur. Prime autem littere, sic, vt premittitur, sigillate, tenor sequitur in hec verba: Magnus, Dei gracia (etc. Se n. 142.) Alterius (ͻ: -ra) vero littere (ͻ: -ra) tribus sigillis, videlicet euisdem illustris principis dominj regis memorati necnon reuerendi in Christo patris episcopi et eciam venerabilis capituli ecclesie Aboensis predicta (ͻ: -te) sigillata erat, primo sigillo dominj regis supra descripto cum cordula de serico triplicis coloris, videlicet rubei, blanci et nigri, et de cera alba, tamen per medium ante figuram maioris leonis rupto litteris circumferencialibus ac magna pecia de sigillo sub pedibus figure leonis magni, jn cujus locum posita erat pecia pannj rubej deficientibus, de quo prefati domini canonici specialiter et expresse protestabantur. 2:m vero sigillum, videlicet episcopi predicti, cum cordula de serico duplicis coloris, rubei et nigri, predicto priuilegio oblongum appendebat, a parte anteriori de cera viridi, a tergo de cera alba, in quo sculpta erat ymago episcopi infulati vestiti pontificalibus, baculum pastoralem in manv tenentis, cuius littere circumferenciales tales erant: Sigillum Hemmingi Dei gracia episcopi Aboensis. 3:m vero sigillum capituli Aboensis ecclesie in cordula de serico duplicis coloris, videlicet rubei et nigri de cera duplicj a tergo alba et ab anteriori parte rubea, ipsi priuilegio appendebat, jn cuius sigilli medio desculpta erat ymago gloriose virginis Marie sub cimborio in solio sedentis, puerum in gremio tenentis, coram qua ymagine ymago episcopi infulati genua flectentis, baculum pastoralem in manv tenentis, sub quarum ymaginum pedibus sex ymagines quasi canonicorum desculpte erant; cuius littere circumferenciales erant tales: Sigillum capituli ecclesie Aboensis. Tenor huius littere sequitur in hunc modum: Omnibus presens scriptum cernentibus Magnus, Dei gracia (etc. Se n. 139). 3:e (ͻ: -a) vero littere (ͻ: -a) huiusmodi sub vnico sigillo prefate regis cum pressula pergamenj appendente erat sigillata, quod tamen sigillum ruptum erat, et defuit porcio a circumferencia circa caput regis in solio residentis sic, quod in vna parte defecerit iste littere, videlicet Sigillum, et in alia parte iste littere, videlicet illustris, de quo canonici predicti similem fecerunt protestacionem, cuius tenor sequitur in hec verba: Omnibus presens scriptum cernentibus Magnus, Dei gracia (etc. Se n. 143). Quarte vero et vltime littere eiusdem illustris principis dominj regis vnico sigillo superius descripto sigillate sigillum erat ruptum sub pedibus regis in solio residentis, et in circumferencia eiusdem defecerunt hee littere, scilicet weorum Goto, in alia vero parte defecerunt hee littere, videlicet cia Sweuorum, de quo canonici et dominj predicti similiter protestabantur. Tenor superius in hunc modum: Magnus, Dei gracia rex (etc. Se n. 140). Post quarum quidem litterarum siue priuilegiorum presentacionem et recepcionem ac diligentem earundem et sigillorum suspcecionem (ͻ:jnspecc-) dicti dominj Remigius et Henricus canonicj me notarium requisierunt tamquam personam auctenticam infrascriptum, quatenus super premissis omnibus et singulis vnum uel plura conficerem publica instrvmenta. Et ego huiusmodi peticioni et requisicioni tamquam iustis et racionabilibus rite annuens, memoratas litteras post huiusmodi transsumpcionem diligentemque auscultacionem, examinacionem et collacionem earundem presens transsumptum cum ipsis litteris originalibus jnuenj per omnia concordare, ideo in formam huiusmodi publici instrumentj duxi transsumendas. Acta sunt hec anno, jndiccione, mense, die, pontificatu et aliis quibus supra, presentibus ibidem honorabilibus et discretis viris dominis Hemmingo Runor, consule Reualiensi, et Luca Beuersten, diacono Warmiensis dyocesis, testibus ad premissa vocatis pariter et rogatis. Et ego Ioachim Muter, clericus Lubicensis dyocesis, publicus imperiali auctoritate notarius, quia huiusmodi litterarum siue priuilegiorum presentacioni, ostentacioni, recepcioni, peticioni, protestacioni, requisicioni omnibusque aliis premissis interfuj, jdeo presens publicum instrumentum per me scriptum inde confeci, quod signo, manv et nomine meis solitis et consuetis signauj, subscripsi et publicauj, rogatus et requisitus in testimonium omnium premissorum. Protestor eciam de ista diccione dominica interlineari posita inter vicesimam septimam et vicesimam octauam lineas non vicio sed negligencia, quod signo et manv meis approbo.